 மலேசியா, இலங்கை, சிங்கப்பூர், அமெரிக்கா போன்ற நாடுகளில் நான் எழுத்துச் சீர்திருத்தம் பற்றிய இந்தக் கருத்தை மேடையில்  விளக்கிய பொழுது, எதிர்ப்புத் தெரிவித்தவர்களைக் கண்டதில்லை.  மகத்தான சமுதாய நன்மையைத் தன்னுள் கொண்ட, இவ்வளவு எளிய  சீர்த்திருத்தத்தை நாம் ஏன் இன்னும் செய்யவில்லை என்ற கேள்வியைத்தான் எழுப்பினார்கள்.  அவர்கள் கேள்விக்கு நான் சொன்ன பதில்: இது எளிய மாற்றம் என்பதோடு இன்றியமையாத மாற்றம்; மேலும் தவிர்க்க இயலாத மாற்றமும் கூட. ஆனால் நடைமுறைப் படுத்துவதற்கு  ஒரு நல்ல தலைவனுக்காகக் காத்திருக்கிறது என்பதுதான். தலைவர்கள் தாமாக உருவாவதில்லை.  நாம் தான் உருவாக்கவேண்டும்.                  மாறாத பொருள் எதுவும் வளர்வதில்லை                  வையத்தின் விதிஇதற்கு மாற்றமில்லை